Պոդգայցի (քաղաք, Ուկրաինա)

Պոդգայցի (), քաղաք Ուկրաինայի Տերնոպոլի մարզի Պոդգայցիի շրջանում, շրջկենտրոն։ Հիմնադրվել է 1445 թվականին։ 

Աղբյուրներում առաջին անգամ հիշատակված է 1469-ին։ Տեղեկություններ կան, որ Պոդգայցին 1590-ին վարձակալել է լեհաստանցի հայ Յակուբ Սերեբկովիչը։ XVII դ․ կեսին Մոլդավիայից և Վալաքիայից տեղափոխված հայերը Պոդգայցիում հիմնել են հայկական գաղթավայր։ Հայերն ունեցել են վարչաիրավական և կրոնական ինքնուրույնություն (վոյթ, դատարան, եկեղեցի), զբաղվել առևտրով և արհեստագործությամբ։ 1657-ին ականատես ուղեգիր էվլիա Չելեբին Պոդգայցին նկարագրում է որպես ծաղկուն առևտրական կենտրոն։ Ըստ նրա չափազանցված տվյալների, Պոդգայցիում եղել են 2 հզ․ կրպակ, 9 իջևանատուն, 20 մեծ ու փոքր եկեղեցի։ 1660-ական թթ․ վերջից Պոդգայցիի հայերը պայքարել են Հռոմի հետ եկեղեցական բռնի միության դեմ։ Հայկական գաղութը գոյատևել է մինչև 1676-ի թուրքական արշավանքը։ 

Չճշտված տվյալներով Պոդգայցի քաղաքում բնակվում էր 3 203 մարդ։ Բնակավայրը զբաղեցնում է 3,14 կմ²։

 Ծանոթագրություններ 

 Արտաքին հղումներ 
 Բնակավայրերի ամբողջական ցանկը Ուկրաինայի Գերագույն Ռադայի կայքում։ 
 2001 թվականի Ուկրաինայի համապետական մարդահամարի արդյունքները։ 
 Ուկրաինայի բնակավայրերի արբանյակային լուսանկարները։ 

Կատեգորիա:1445 թվականին հիմնադրված բնակավայրեր
Կատեգորիա:Հոլոքոստի վայրեր Ուկրաինայում
Կատեգորիա:Ուկրաինայի քաղաքներ